אסי דייוויס

אסתר "אסי" דייוויס (באנגלית: Esther "Essie" Davis; נולדה ב-7 בינואר 1970) היא שחקנית אוסטרלית. היא מוכרת בעיקר מהופעותיה בתפקיד פרין פישר בסדרת הדרמה "Miss Fisher's Murder Mysteries", ובתפקיד אמיליה ואנק בסרט האימה "באבאדוק". תפקידים בולטים נוספים שלה כוללים את השחקנית ליידי קריין בעונה השישית של סדרת הטלוויזיה "משחקי הכס", ואת אליזבת וודוויל בסדרה ההיסטורית "נסיכה לבנה" עיבוד לרומן מאת פיליפה גרגורי.

ביוגרפיה
דייוויס נולדה וגדלה בהובארט שבאי טסמניה (שייך לאוסטרליה). אביה הוא אמן מקומי בשם ג'ורג' דייוויס. היא למדה בבית הספר התיכון קלרנס, ברוזני קולג', באוניברסיטה של טסמניה, שם הייתה חברה בלהקת התיאטרון אולד ניק קומפני, ובמכון הלאומי לאמנות הדרמה (NIDA) בסידני.

 קריירה 
הקריירה של דייוויס החלה עם להקת התיאטרון בל שייקספיר, עם סיום הלימודים ב-NIDA, כשלוהקה לתפקיד יוליה בהפקה של המחזה "רומיאו ויוליה" משנת 1993. עוד באותה שנה שיחקה עם הלהקה במחזות "המלט" ו"ריצ'רד השלישי", וב-1994 הופיעה במחזות "מקבת'" ו"אילוף הסוררת".

הופעת הבכורה של דייוויס בקולנוע הייתה ב-1995 בסרט האוסטרלי "הקשוחים והמצחיקים" בכיכובם של ג'פרי ראש, ליאו מק'קרן וג'ואן סאת'רלנד. בהמשך שיחקה בסרטים "מטריקס Reloaded", ו"מטריקס רבולושנס", בסרט הטסמני "The Sound of One Hand Clapping" משנת 1998 בבימויו של ריצ'רד פלנגן, ובסרט "נערה עם עגיל פנינה".

דייוויס המשיכה להופיע על הבמה באוסטרליה בתפקידים כגון גוונדלין פרפקס בסיבוב הופעות לאומי של "חשיבותה של רצינות" בשנת 2000, במחזה "School for Scandal" עם להקת תיאטרון סידני ב-2001. ב-2003 זכתה דייוויס בפרס לורנס אוליבייה להופעה הטובה ביותר בתפקיד משנה על הופעתה בתפקיד סטלה קובלסקי לצדה של גלן קלוז בהפקה של טרוור נאן למחזה "חשמלית ושמה תשוקה" מאת טנסי ויליאמס בתיאטרון המלכותי הלאומי בלונדון. ב-2004 כיכבה בהפקת ברודוויי של המחזה "Jumpers" מאת טום סטופארד בתיאטרון ברוקס אטקינסון, עליו הייתה מועמדת לפרס טוני. ב-2005 גילמה דייוויס את גברת נלי לובט בהפקה של ה-BBC של "סוויני טוד" יחד עם ריי וינסטון.

ב-2008 שיחקה בתפקיד אמה השתלטנית של אסתר בסרט "Hey, Hey, It's Esther Blueburger". עוד ב-2008 הופיע בסרט "אוסטרליה" לצדם של ניקול קידמן ויו ג'קמן בבימויו של באז לורמן. באותה שנה שיחקה בתפקיד מגי במחזה "חתולה על גג פח לוהט" עבור להקת תיאטרון מלבורן.

דייוויס חזרה לטסמניה ב-2008 כדי להשיק את להקת התיאטרון הטסמנית, לתמוך בתיאטרון המקומי ולעודד את הנוער להמשיך לקחת חלק בקידום האמנויות. ב-2011 הייתה דייוויס מועמדת לפרס לוגי על תפקידה בדמות אנוק במיני-סדרה האוסטרלית "הסטירה". בשנים 2012, 2013 ו-2015 שיחקה דייוויס בתפקיד פרין פישר בדרמה התקופתית "Miss Fisher's Murder Mysteries" של רשת ABC Television.

ב-2014 כיכבה דייוויס בסרט הבכורה של ג'ניפר קנט "באבאדוק". על הופעתה בסרט הייתה דייוויס מועמדת לפרס AACTA לשחקנית הטובה ביותר בתפקיד ראשי, לפרס AACTA הבין-לאומי לשחקנית הטובה ביותר, ופרס Fangoria Chainsaw לשחקנית הראשית הטובה ביותר.

ב-2016 הצטרפה דייוויס לצוות שחקני הסדרה "משחקי הכס" בעונה השישית בתפקיד ליידי קריין. הדמות לא הופיעה בעונה השביעית. ביוני 2016 החלה להצטלם לסדרה "נסיכה לבנה" בתפקיד המלכה האלמנה אליזבת (אליזבת וודוויל). הסדרה עלתה לשידור ב-2017.

חיים אישיים
ב-2002 התחתנה דייוויס עם הבמאי והתסריטאי ג'סטין קורזל. לבני הזוג יש שתי בנות תאומות, סטלה ורובי.

פילמוגרפיה
קולנוע
 שנה שם שם באנגלית תפקיד הערות 1993 The Custodian ג'ילי 1995 הקשוחים והמצחיקים Dad and Dave: On Our Selection קייט רוד 1996 Lilian's Story זרה 1996 River Street ונדי דייוויס 1997 בלקרוק Blackrock בלשית גילהולי 1997 The Two-Wheeled Time Machine אליס הצעירה סרט קצר 1998 The Sound of One Hand Clapping ג'ין 2003 מטריקס Reloaded The Matrix Reloaded מגי 2003 The Pact הלן דייוויס 2003 נערה עם עגיל פנינה Girl with a Pearl Earring קתרינה 2003 קוד 46 Code 46 דוקטור 2003 מטריקס רבולושנס The Matrix Revolutions מגי 2005 Isolation אורלה 2006 חוות הקסמים Charlotte's Web גברת אראבל 2008 Hey, Hey, It's Esther Blueburger גרייס בלובורגר 2008 אוסטרליה Australia קתרין "קאת'" קרני פלטשר 2010 South Solitary אלמה סטנלי 2010 The Wedding Party ג'יין 2010 אגדה עם כנפיים: השומרים של ג'אהול Legend of the Guardians: The Owls of Ga'Hoole מארלה (דיבוב) 2011 The Last Time I Saw Michael Gregg לוטי סרט וידאו 2011 Burning Man קארן 2014 באבאדוק The Babadook אמליה ואנק 2016 אמונת המתנקש Assassin's Creed מרי לינץ' 2017 מינדהורן Mindhorn פטרישה דוויל 2019 שיני חלב Babyteeth אנה פינלי 2020ההיסטוריה האמיתית של כנופיית קלי True History of the Kelly Gangאלן קלי 2021ניטראם Nitram הלן TBA Miss Fisher & the Crypt of Tears פרין פישר בצילומים

טלוויזיה
 שנה שם שם באנגלית תפקיד הערות 1997 Water Rats בלשית בכירה ניקולה בורק בפרקים "Blood Trail" ו-"Dead or Alive" 1997 The Ripper אוולין בוקמן סרט טלוויזיה 1998 Kings in Grass Castles מרי קוסטלו מיני-סדרה 1998שיחת רצח Murder Call ג'ודי סנט ג'ון בפרק "Deadfall" 2000 Halifax f.p. אליסון בלאונט בפרק "The Spider and the" 2001 Corridors of Power סופי סדרת טלוויזיה (פרק אחד) 2002 Young Lions ג'ולי מורגן בפרק "Mardi Gras" 2003 Enter the Matrix מגי (דיבוב) משחק וידאו 2003 After the Deluge בת' סרט טלוויזיה 2003 Temptation ג'ולי סרט טלוויזיה 2006 סוויני טוד Sweeney Todd גברת לובט 2006 The Silence ג'ולייט מור סרט טלוויזיה 2011 Cloudstreet דולי פיקלס מיני-סדרה 2011 הסטירה The Slap אנוק תפקיד ראשי 2012–2015 Miss Fisher's Murder Mysteries פרין פישר תפקיד ראשי 2014 משורר בניו יורק A Poet in New York קייטלין תומאס סרט טלוויזיה 2014 Funny or Die Presents אמיליה בפרק "The Babadooks of Hazzard" 2016 משחקי הכס Game of Thrones ליידי קריין סדרת טלוויזיה (3 פרקים) 2017 נסיכה לבנה The White Princess אליזבת וודוויל מיני-סדרה 2017 חלומות חשמליים Philip K. Dick's Electric Dreams	 ורה בפרק "Human Is" 2017 העמדה האחרונה The Last Post מרתה פרנקלין סדרת טלוויזיה 2019 Lambs of God איפיגניה סדרת טלוויזיה; 4 פרקים 2022 גיירמו דל טורו מציג: חדר הפלאות Guillermo del Toro's Cabinet of Curiosities פרק: "The Murmuring" 2024 יום אחד One Day אליסון 4 פרקים Exposure קאת'י תפקיד ראשי; 6 פרקים2025 חומץ תפוחים Apple Cider Vinegar נטלי 3 פרקיםהדרך הצרה אל הצפון העמוק (אנ')The Narrow Road to the Deep Northלינט מייסון3 פרקים הנוסע השמיני: כדור הארץ Alien: Earth דמי סילביה תפקיד ראשי; 8 פרקים

פרסים ומועמדויות
קולנוע וטלוויזיה
 שנה פרס קטגוריה עבור תוצאה 1995 פרסי מכון הקולנוע האוסטרלי השחקנית הטובה ביותר בתפקיד משנה הקשוחים והמצחיקים  2000 השחקנית הטובה ביותר בסרט טלוויזיה או מיני-סדרה Halifax f.p.: The Spider and The Fly  2003 השחקנית הטובה ביותר בתפקיד משנה או תפקיד אורח בדרמה או בקומדיה טלוויזיונית After The Deluge  2006 Screamfest Horror Film Festival Festival Trophy Isolation  2011 חוג מבקרי הקולנוע של אוסטרליה שחקנית המשנה הטובה ביותר South Solitary 2012 פרסי AACTA השחקנית הראשית הטובה ביותרCloudstreet  פרסי ASTRA הופעה מצטיינת של שחקנית  פרסי לוגי השחקנית המצטיינת ביותר הסטירה  חוג מבקרי הקולנוע של אוסטרליה השחקנית הטובה ביותר – תפקיד משנהBurning Man 2013 פרסי AACTA שחקנית המשנה הטובה ביותר  שחקנית ראשית הטובה ביותר בדרמה טלוויזיוניתMiss Fisher's Murder Mysteries 2014 פרסי לוגי השחקנית הפופולרית ביותר  Puchon International Fantastic Film Festival השחקנית הטובה ביותרבאבאדוק  Sitges Film Festival השחקנית הטובה ביותר  Toronto After Dark Film Festival השחקנית הטובה ביותר  פרסי AACTA השחקנית הראשית הטובה ביותר  איגוד מבקרי הקולנוע של דטרויט השחקנית הטובה ביותר  איגוד מבקרי הקולנוע של יוסטון השחקנית הטובה ביותר  איגוד מבקרי הקולנוע אונליין השחקנית הטובה ביותר  חוג מבקרי הקולנוע של סן פרנסיסקו השחקנית הטובה ביותר  Alliance of Women Film Journalists הופעת הפריצה הטובה ביותר  Village Voice Film Poll השחקנית הטובה ביותר מקום שלישי2015 פרס סאטורן השחקנית הטובה ביותר  פרסי אמפייר השחקנית החדשה הטובה ביותר  פרסי Fangoria Chainsaw השחקנית הראשית הטובה ביותר  פרס AACTA הבין-לאומי השחקנית הטובה ביותר  פרסי דוריאן ההופעה הקולנועית של השנה – שחקנית 2016 פרסי לוגי Gold LogieMiss Fisher's Murder Mysteries  השחקנית הטובה ביותר  השחקנית המצטיינת ביותר 

תיאטרון
 שנה פרס קטגוריה עבור תוצאה 2002 פרסי הלפמן השחקנית הטובה ביותר במחזה The School for Scandal  2003 פרס אוליבייה ההופעה הטובה ביותר בתפקיד משנה חשמלית ושמה תשוקה  2004 פרס טוני השחקנית הטובה ביותר במחזה Jumpers 

קישורים חיצוניים



הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות תיאטרון אוסטרליות
קטגוריה:אישים זוכי פרס אוליבייה
קטגוריה:אוסטרליות שנולדו ב-1970
קטגוריה:אוסטרלים שנולדו ב-1970